**У С Т А В**

**НА НАРОДНО ЧИТАЛИЩЕ ,,ХРИСТО БОТЕВ - 1940 г.” гр. ГЛАВИНИЦА**

**ул. ,, ВИТОША “ № 43;** [E-mail-](mailto:E-mail-nch.chernik@abv.bg)**nchhristobotev@abv.bg**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище ,,Христо Ботев -1940г.”,

гр. Главиница.

Чл. 2. (1) Народно читалище ,,Христо Ботев – 1940 г.” гр.Главиница е традиционно самоуправляващо се културно – просветно сдружение на жителите от гр.Главиница, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование ,,Христо Ботев - 1940 г.” То е създадено и функционира на основание на Закона за народните читалища, Закона за юридическите лица с нестопанска цел и този устав.

(3)Народно читалище ,, Христо Ботев - 1940 г.” има за седалище гр.Главиница община Главиница, където се намира и адреса на управлението му: обл. СИЛИСТРА, община Главиница, гр.Главиница, ул.,, Витоша”.№ 43.

Чл. 3. (1) Целта на читалището е да задоволява потребностите на местното население, свързани със:

1. развитие и обогатяване на културния живот, социалната и образователна дейност в

гр. Главиница;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация;

(2) **За постигане на целта по ал.1, читалището извършва следните основни дейности:**

1. урежда и поддържа библиотека, читалня, фото-, фоно-, филмо- и / или видеотека;

2. създава и поддържа електронни информационни мрежи;

3. предоставя компютърни и интернет услуги на населението;

4. развива и подпомага любителското художествено творчество;

5. организира школи, кръжоци, курсове, клубове, кино и видеопоказ, празненства, концерти, чествания и младежки дейности;

6. събира и разпространява знания за родния край;

7. създава, съхранява и популяризира музейни и други сбирки, съгласно Закона за културното наследство;

8. извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели. НАРОДНО ЧИТАЛИЩЕ ,, Христо Ботев- 1940 г.” гр. Главиница **не разпределя печалба!**

9. НАРОДНО ЧИТАЛИЩЕ ,, Христо Ботев – 1940 г.” гр.Главиница може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ /ПРЕОБРАЗУВАНЕ/.**

**Чл. 4.** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

(2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

6. начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. наименованието и седалището на читалището и източникът на първоначалното му финансиране;

2. уставът;

3.имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО.**

**Чл. 6.** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл. 8.** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На члена на читалището се издават съответните документи за членство.

(3) Приетият за действителен член на читалището плаща членския си внос по ред определен от настоятелството.

**Чл. 9.** При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен предсавител на кандидатите за колективно членство и имат право на един глас.

**Чл. 10.** Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**Чл. 11.** (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

(2) На лицата по предходния член настоятелството издава съответните удостоверения.

**Чл. 12.** (1) Членовете на читалището имат право да:

1. участват в управлението на читалището

2. получават улеснен достъп до всички читалищни форми на дейност и прояви по ред определен от настоятелството;

3. ползват с предимство културно - просветните форми на читалището;

4. получават всякаква информация относно дейността на читалището и упражняват контрол върху нея.

(2) Членовете на читалището са длъжни:

1. да спазват устава на читалището и решенията на неговите членове;

2. да плащат лично членския си внос;

3. да участват в дейността на читалището;

4. да опазват имуществото и доброто име на читалището, както и да не уронват неговия престиж.

**Чл. 13.** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на Народно Читалище „ Христо Ботев - 1940 г.”, или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1. при невнасяне на членски внос;

2. при неучастие в три последователни заседания на Общото събрание;

3. при системно неизпълнение на задължението за участие в дейността на читалището

4. по желание на самия член с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 14.**  Органи на читалището са общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

(2) Общото събрание на читалището се състои от всички членове на читалището, имащи право на глас.

**Чл. 16.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органи на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

14. взема решения за участие на читалището в читалищни сдружения.

(2) Решенията на общото събрание се вземат с явно гласуване и са задължителни за другите органи на читалището.

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.** (1) Изпълнителен орган на читалището е **настоятелството**, което се състои от седем членове, избрани за срок до 3 години. Същите не трябва да имат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

(3) Настоятелството взема решение с мнозинство повече от половината от ченовете си.То само определя реда на своята работа.

**Чл. 19.** (1) Председателят на читалището е член на настоятелството и се избира от общото събрание за срок до 3 години.

(2) Председателят:

1.организира дейността на читалището съобразно закона, устава и решенията на общото

събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на

читалището въз основа решение на настоятелството.

**Чл. 20.** (1)Секретарят на читалището:

1.организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 21.** (1) Проверителната комисия се състои най-малко от трима членове, избрани за срок до 3

години.

(2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл. 23.** (1) Членовете на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

(2) Декларациите се обявяват на интернет страницата на читалището.

**V. ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалището набира средства от следните източници:

1.членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание.

(2) Отчетът за изразходваните от бюджета средства се представя в общината ежегодно.

**Чл. 27** (1)Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

(2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

**Чл. 29.** (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VІІ. ГЛАВА СЕДМА. ЗАКЛЮЧИТЕЛНИ РАЗПОРЕДБИ.**

**Чл. 30.** Читалището има свой кръгъл печат с надпис Народно читалище ,,Христо Ботев – 1940 г. „ гр.Главиница.

**Чл. 31.** Празник на читалището е Втори юни – Денят на Ботев и на загиналите за освобождението на България.

**Чл. 32.** Настоящият устав е изменен и допълнен на основание Законът за народните читалища (изм. Д.В.бр.42 от 05 юни 2009 г.) и е приет на Общо събрание на читалището на 17.05.2010 година.

**Чл. 33**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

С П И С Ъ К

на членовете на читалищното настоятелство при НЧ „ Христо Ботев- 1940 г. ”

гр. Главиница

1.Елена Тодорова Томова

2.Диана Георгиева Йорданова

3.Ради Николов Иванов

4.Марияна Тодорова Василева

5.Диана Дечева Илчева

6.Биляна Димитрова Димова

7.Петър Василев Донев

Проверителна комисия при НЧ „ Христо Ботев – 1940 г. ”

гр. Главиница

1.Тодорка Иванова Спасова

2.Никола Яшков Желев

3.Мария Стоянова Белчева

ОТЧЕТ ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ НА НАРОДНО ЧИТАЛИЩЕ „ ХРИСТО БОТЕВ – 1940 г. ” през 2019

Народните читалища са първите и най – старите организирани структури на гражданското общество в България. Те са уникални по своята същност граждански доброволни обединения, появили се далеч преди всички познати днес неправителствени организации, заемащи особено място в нашата история. Читалищата са безспорно припознати от българското общество, като устойчиви културни институции, които имат специфична мисия за съхранение и развитие на традиционните ценности на нашата нация.

През изминалата година дейността на Народно читалище „ Христо Ботев – 1940 г. ” гр. Главиница беше организирана съгласно културен календар и програма за развитие на читалищната дейност през 2019 година, приети на заседание на читалищното настоятелство и представени в Община Главиница .

Реализираните дейности са в съответствие с изискванията на ЗНЧ и действащия Устав на Народно читалище „ Христо Ботев – 1940 г. ”

гр. Главиница.

Приоритетни задачи за изминалия отчетен период бяха:

* уреждане и поддържане на общодостъпна библиотека;
* участия в концерти и фестивали;
* предоставяне на интернет услуги по Програма

„ Глобални библиотеки ”;

* кандидатстване, разрботване и реализиране на проекти.

Основна цел в библиотечната дейност е привличане на читатели от най – ранна детска възраст. През 2019 година в библиотеката към читалището са регистрирани – 117 потребители / читатели /. Най – голям е броят на учащите се – ученици / начална и средна степен / и студенти. Следват учители, работници и пенсионери. За изтеклата година в библиотеката са направени 2 110 посещения, като 1349 от тят в БИЦ. Читалищната библиотека притежава фонд от 12 658 тома литература. Закупени са 54 тома литература от бюджета на читалището за 2019 година .

За популяризирането на дейността си читалищната библиотека организира: беседи, уроци, кътове и витрини, културни мероприятия свързани с книгата. Библиотекарят запознава учениците с изискванията, условията и начина за ползване на необходимата литература в библиотеката.

По Програма „ Глобални библиотеки – България ” се използват 5 компютъра за потребители и 1 за билиотекаря – общо 6 и 1 преносим компютър. За нуждите на служителите се използват и мултифункционално устройство и мултимедия, които получихме по проект „ Глобални библиотеки – България ”. Ползването на Интернет е безплатно и достъпно. Посещения има от ученици и безработни.

Таксата, която се взема от библиотекаря е за читателско право на читателите на библиотеката за цялата календарна година, а за ползване на компютрите такса няма. Читалището осигурява устойчивост на проекта, като със собствени средства провежда редица дейности и към настоящия момент.

Дейностите на библиотеката, насочени към общността, осъществени с помощта на ИКТ са предимно уроци по родолюбие, литературни четения с презентации.Забавно и интересно преминава Световния ден на поезията, Международния ден на книгата. Библиотеката организира и мероприятия по повод годишнини от рождението на писатели, поети и революционери. Националната кампания „ Маратон на четенето”, Националната седмица на четенето и Седемицата на четенето преминават много вълнуващо за децата.

Използваните Интернет възможности най – често са търсене на информация чрез Google и използване на социалната мрежа. Потребителите имат възможност да търсят нужния материал за учебната програма, да изготвят презентации по отделни предмети – география, история, час на класа, за бележити дати и празници. Използват го когато имат препоръка от учителите, а в края на учебния ден повече играят на игри. Чрез компютрите, с които потребителите имат достъп до интернет библиотеката придоби нов, по модерен облик, утвърди се като средище на информация, комуникация, знание, и култура.

Основните цели в развитието на любителското художествено творчество за 2019 година бяха съхранение и популяризиране на българският фолклор, продължаване дейността на самодейните състави и групи. Едно от важните условия за развитие на качествена художествено – творческа дейност и постигане на очакваните резултати, е наличието на подходяща материална база. Нашето читалище извършва дейността си в сграда, която е общинска собственост предоставена за безвъзмездно ползване от Община Главиница.

През отчетния период в читалището работиха четири певчески колектива.

– Вокална група „ Мъжка песен ” ;

- Фолклорна група „ Славей ” ;

- Фолклорна група „ Иглика ”;

- Смесена формация. Самодейните колективи са желани участници в изяви организирани от читалището и Община Главиница. Представиха се много добре в Общински преглед на художествената самодейност организиран от Община Главиница. И четирите певчески колектива взеха участие в Международният фолклорен фестивал „ Песни и танци без граници ”2019 в град Свиленград, където спечелиха Голямата награда на фестивала – Плакет и парична награда. Представиха както читалището така и Община Главиница.

Вокална група „ Мъжка песен „ участва и в Двадесетото юбилейно издание на Националния фестивал „ Дунавски спомени ” в гр. Силистра.

През отчетния период работата на читалищното настоятелство допринесе за развитие на културния живот на града ни. Доказателства за това са съвместната работа с Общинското ръководство, Управление“ Образование “, учители и ученици от СУ “ Васил Левски “, учителският колектив на ДГ “ Св. Св. Кирил и Методий “, кооперациите на територията на града ни, младежи и пенсионери. Като резултат от съвместната работа между читалището и СУ

„ Васил Левски ” с финансовата подкрепа на читалището продължава дейността на детски танцов състав „ Ритъм Главиница „ . Съставът е ангажиран с участие в училищни, читалищни и Общински празници и тържества.През 2019 година имаха и международни участия в Турция и Сараево. Принос за всички изяви има ръководителя на танцовия състав Росен Атанасов. Продължи дейността си групата за художествено слово. Чрез своите изяви в различни мероприятия децата показват на родителите и обществеността резултатите от своя труд.Читалищното настоятелство благодари на ръководителите на съставите и на самодейците към читалището за постигнатите добри резултати. Изказваме благодарност и на Ръководството на Община Главиница, с чието съдействие беше осъществена издръжката на сградата, за отоплителният сезон на 2018/2019 година .

За осигуряване на широка информираност читалището ни работи съвместно с РЕКИЦ “ Читалища “, Регионална библиотека “ Партений Павлович “ гр.Силистра и Областен информационен център гр. Силистра.

Провеждат се ежемесечни работни срещи в Община Главиница.От своя страна те ни оказват методическа и експертно – консултантска дейност.

Читалищното настоятелство работи за решаване на текущите задачи, които са стояли на преден план, касаещи художествената дейност, библиотечната, организационната и финансова дейност на нашето читалище. Проведени са 6 заседания на читалищното настоятелство.

Единствената собственост на читалището е 50 дка обработваема земя, отдадена под наем на ЗКПУ “ Триумф “ гр. Главиница.

Зрителният салон се предоставя за ползване на Общината и други институции.

Освен художествена и библиотечна , читалището развива и социална дейност:

- домакин на празника на СУ „ Васил Левски ” – 19.02.;

- домакин на Общински празник „ Шарен свят – пъстър свят ”;

- домакин на Юбилеен концерт на ДГ „ Св. Св. Кирил и Методий ”;

- домакин на международна среща по проект „ Забравени работни места и занаяти – проект за видео блог ” съвместно с ОУ „ Отец Паисий ” с. Стефан Караджа;

- домакин на реализация на инициатива, посветена на Комуникационната стратегия на Република България за Европейския съюз;

- домакин на Общински преглед на художествената самодейност;

- два пъти домакин на най-новата доброволческа общност от Румънско – Българския трансграничен регион по проект „ Млад доброволец ”;

- съвместно с Асоциация „ Жени без остеопороза ” домакин на кампанията за измерване на костна плътност;

- домакин на театрални постановки на ДКТ Силистра и гр. Добрич;

- домакин на две прожекции на премиерни 3D филми от Latona гр. Разград

-домакин на Националната кампания в подкрепа на донорството и трансплантацията „ Да! За живот ! ” съвместно с БЧК гр. Силистра.

Като приоритетна задача през 2019 година беше разработване, кандидатстване и реализиране на проекти. Проект, по който сме кандидатствали и работим към настоящият момент е Договор за заетост по Национална Програма „ Помощ за пенсиониране ”.

През изминалата година читалището работи по утвърдени субсидии, отпуснати от държавния бюджет и финансови постъпления от такси, членски внос, дарителство и др.

От Министерство на културата финансирането е само като субсидия

„ Държавна дейност ”. Държавната субсидия изцяло покрива най-неотложните разходи по издръжка на читалището – за работни заплати, осигуровки, издръжка, дейности и ЗЗБУТ.

За 2019 година читалището има изготвен финансов отчет, който е задължителен за отчетността. Отчети за 2019 година са представени в Община Главиница, РЕКИЦ Силистра, в МК отдел „ Културно наследство ” – отчет на библиотеката, отчети към НАП и ТСБ, отчети и към Общински съвет в Главиница до 31.03.2019 за да бъдат разгледани и одобрени на сесия, а до края на месец октомври е представена Програмата на читалището за следващата каледнарна година, която също трябва да бъде одобрена от общински съвет. Всички посочени погоре отчети са представени в срок и няма забележка по тяхното изготвяне и работата на читалището като цяло.

В своята дейност читалището се ръководи от нормативните документи, ЗНЧ, Закона за библиотеките и Закона за счетоводството. Стремим се да изпълняваме стратегическите планове, изготвени на базата на тези нормативни документи. Най – важният фактор в нашата работа са потребителите и затова мероприятията са насочени към тях и към техните потребности. Читалищните служители, със своето отношение към работата и компетентността си, са в състояние да работят още по – усърдно за едно устойчиво, съвременно и необходимо разивитие на читалищната дейност.

Занапред ръководството и екъпт на читалището ще работят за разширяване кръга от партньори, с културни институции, както и в посока на подобряване на предлаганите услуги.

# ПРЕДЛОЖЕНИЯ ЗА ДЕЙНОСТТА НА

# НАРОДНО ЧИТАЛИЩЕ

# „ ХРИСТО БОТЕВ – 1940 г. ”

# гр. ГЛАВИНИЦА

.

**ПРЕЗ 2020 ГОДИНА**

### 1. ОБЩИ ПОЛОЖЕНИЯ:

На територията на град Главиница е регистрирано Народно читалище „ Христо Ботев – 1940 г.”, чрез коeто се реализира част от културния живот на града. Настоящата програма е разработена в изпълнение на чл. 26а, ал.1 от ЗНЧ, и се внася като предложение за дейността пред Кмета на Община Главиница. Читалището има мисията да бъде в помощ и полза на жителите на града, да съдейства и подпомага културните, информационните, образователните, социалните и други потребности на общността. Чрез различни културни прояви да разнообразява ежедневието им, да предлага обучение за различни възрасти, да способства за развитие на дарби и интереси, за осмисляне на свободното време.

Всички събития на читалището през 2020 година са под надслов: „ Читалището – културен и духовен център „ - 80 години НЧ „ Христо Ботев – 1940 г. ” гр. Главиница.

### 2. ЦЕЛИ:

Програмата има за цел:

* Утвърждаване на читалището като фактор за развитие на местната култура;
* Дейността му да е в полза на общността;
* Да откликва на нуждите на местното население, да участват активно в обществения живот и да бъде културно-образователен и информационен център.

### 3. ОСНОВНИ ЗАДАЧИ И ДЕЙНОСТИ:

През 2020 г. развитието на дейността ще продължи в изпълнението на следните основни задачи и дейности:

* 1. **Основни задачи:**
* да опазва културно-историческото наследство и националните традиции;
* да спомага изграждането на ценностна система у децата и младежите;
* да поддържа и обогатява материалната си база;
* да разработва и реализира инициативи/ проекти за общностно/ местно ниво;
* да работи за осигуряване на по-добра, по-съвременна и по-висококачествена образователна, културна, социална и информационна среда на населението;
* да разшири социалния обхват на читалищната дейност за привличане на по-широк кръг население;
* да развива ползотворното сътрудничество между читалищата на територията на общината и страната;
* да поддържа активно партньорство с общинската администрация, РБ „ Партений Павлович ” гр. Силистра, РЕКИЦ „ Читалища ” гр. Силистра , СУ „ В. Левски ” и ЦДГ „ Св. Св. Кирил и Методий ”.
  1. **Основни дейности:**

Библиотечна дейност и информационно обслужване:

* обновяване на библиотечния фонд в зависимост от читателските интереси;
* подобряване дейността на библиотеката, съобразена с интересите и нуждите на населението, чрез различни форми на културно – масовата работа;
* осъществяване на изложби свързани с бележити дати на личности и събития от местен, регионален и национален характер;
* провеждане на срещи и литературни четения на новоиздадена литература и млади автори.
* Продължаване дейностите по Национален “ Маратон на четенето ”.

**Културна дейност и художествено – творчески процес:**

* осъществяване на културният календар за читалищните прояви **/Приложение 1/;**
* повишаване на художественото и жанрово разнообразие на културните дейности;
* участие в културните събития на общината;
* честване на официалните и традиционни празници, събори и годишнини;
* провеждане на дейности, свързани със съхраняването, развитието и популяризирането на местни традиции и обичаи;
* повишаване на художествено – творческите постижения на любителските

състави:

√ Фолклорна група „ Иглика ;

√ Фолклорна група „ Славей ”;

√ Вокална група „ Мъжка песен ”;

√ Смесена формация;

√ Детски танцов състав „ Ритъм Главиница ”

√ Група за художествено слово;

* създаване на нови съвременни форми на любителското творчество, отговарящи на интересите на младото поколение и осигуряване на условия за тяхното развитие;
* стимулиране интереса и любовта на младите хора към богатото фолклорно наследство на нашия край, осигуряване на приемственост;

**Обучение и квалификация:**

* участие на щатните служители в семинари, обучения и др., свързани с повишаване квалификацията по основните читалищни дейности и работа по проекти.

### Мисия:

### Днешните реалности изискват НЧ „ Христо Ботев – 1940 г.” да бъде високо отговорно самоуправляващо се културно сдружение на гражданите. За осъществяване на целите си читалището изготвя календарен план, който отразява поетите ангажименти за организирането на културния живот в град Главиница.

### През 2020 година ще бъдат отбелязани - 80 години НЧ „ Христо Ботев – 1940 г.” град Главиница, 80 години от рождението на Недялко Йорданов, 100 години от рождението на Леда Милева, 140 години от рождението на Йордан Йовков

Неразделна част от предложенията за дейността е Приложение № 1 – календарен план на Народно читалище „ Христо Ботев – 1940 г.” за 2020 година.

Предложенията за дейността през 2020 г. са приети на редовно заседание на читалищното настоятелство: Протокол № 5 / 30.10.2019 година.

##### Приложение №1

КУЛТУРНИ СЪБИТИЯ И ПРОЯВИ С

НАЦИОНАЛНО ЗНАЧЕНИЕ

|  |  |  |  |
| --- | --- | --- | --- |
| Дата | Събитие | Организатор | Място на провеждане |
| 02.03. | Тържествен концерт по случай Националния празник на РБългария – Трети март | Чит.секретар  ОКМР | Киносалона на читалището |
| 02.04 -09.04 | Седмица на детската книга и изкуствата за деца  - „ Аз обичам да чета, аз обичам да мечтая ”;  - „ Книгата е здравословна храна”- творческо четене и писане;  - „ Обичаме ли да четем ”  „ Какво четем ”; | Библиотекар  ОКМР | Библиотека  Библиотека  Библиотека |
| 23.04. | Световен ден на книгата  - Маратон на чететено | Библиотекар | Библиотека |
| 24.05. | Тържествена церемония по случай 24 май – Ден на славянската писменост и на българската просвета и култура | Община Главиница,  СУ „ Васил Левски ”  НЧ “ Хр. Ботев- 1940 г.” | Форума до читалището |
| юни | Участие на самодейните състави в Международни и Национални фолклорни събори | Чит.секретар  ОКМР |  |
| 02.06. | Тържествена заря-проверка – Ден на Ботев и загиналите за освобождението на България | Чит.секретар  ОКМР | Пред сградата на читалището |
| 01-07.08 | Световна седмица на кърменето. Съвместно с РЗИ Силистра. Презентация на тема „ Кърменето - най – правилния избор за хранене на бебето ”. | Чит.секретар  ОКМР | Читалището |
| 17.08 –01.09 | Лятна антиспин кампания.  Кампания на терен за безплатно и анонимно консултиране и изследване за ХИФ. | Чит.секретар  ОКМР | Читалището |
| 05.09. | Съединението – символ на национално единство . | Чит.секретар  ОКМР | НЧ “ Хр. Ботев-1940 г.” |
| 21.09. | Световен ден на мира. Рисунка на асфалт с деца от начален курс на СУ „ В. Левски ” | Библиотекар  ОКМР | Училищният двор |
| 22.09. | Ден на независимостта на България.Презентация. | Библиотекар | БИЦ |
| 01.10. | Ден на възрастните хора –“ Баба и внуче в света на интернета “ | Библиотекар  ОКМР | БИЦ |
| 21-25.10 | Национална седмица на четенето | Библиотекар  ОКМР | Библиотеката |
| 01.11. | Ден на народните будители – четене на любимо стихотворение посветено на будителите. Рецитал и поднасяне на венци и цветя пред бюст-паметника на Левски | Чит.секретар  Библиотекар  ОКМР | БИЦ  Пред Бюст – паметника на Левски |
| 01.12. | Ден за борба против СПИН – беседа с представители от РЗИ Силистра | Чит.секретар  ОКМР | Читалището |

КУЛТУРНИ СЪБИТИЯ С РЕГИОНАЛНО ЗНАЧЕНИЕ

м. СЕПТЕМВРИ

Двадесет и първи Национален фестивал на старата градска песен

„ Дунавски спомени ” Силистра – участие на Вокална група „ Мъжка песен ” при НЧ „ Христо Ботев – 1940 г. ”

КУЛТУРНИ ПРОЯВИ С ОБЩИНСКО ЗНАЧЕНИЕ

м. АПРИЛ

Традиционен общински преглед на читалищните фолклорни състави. Организатор – Община Главиница.

ЧЕСТВАНИЯ НА КРЪГЛИ И ЗНАЧИМИ ГОДИШНИНИ НА ВИДНИ ПИСАТЕЛИ И ПОЕТИ

м. ЯНУАРИ 2020 г.

• 125 г. от рождението на Гео Милев ( 1895 – 1925 ) български поет, преводач, художествен историк и издател – изложба от литература. Презентация в БИЦ;

• 85 г. от рождението на Дамян Дамянов ( 1935 – 1999 ) български поет;

• 80 г. от рождението на Недялко Йорданов ( 1940 ) български поет и драматург;

м. ФЕВРУАРИ 2020 г.

• 100 г. от рождението на Леда Гео Милева ( 1920 – 2013 ), българска поетеса, преводач, общественик. Автор на стихове и пиеси за деца и на преводи от английски, руски и френски езици.

м. АПРИЛ 2020 г.

• 215 г. от рождението на Ханс Кристиан Андерсен (1805 – 1875 ) датски писател на детски приказки

• 100 г. от рождението на Валери Петров ( 1920 – 2014 ), български поет, сценарист, драматург и преводач.

м. МАЙ 2020 г.

• 90 г. от рождението на Пеньо Пенев ( 1930 – 1959 ), български поет

м. ЮНИ 2020 г.

• 170 г. от рождението на Иван Вазов ( 1850 – 1912 ), български поет, писател и драматург, наричан „ Патриарх на българската литература „.

м. ОКТОМВРИ 2020 г.

• 100 г. от рождението на Джани Родари ( 1920 – 1980 ), италиански писател, автор на детска литература.

м. ОКТОМВРИ 2020 г.

• 140 г. от рождението на Йордан Йовков ( 1880 – 1937 ), български писатели драматург, класик на българската литература.

КУЛТУРНИ СЪБИТИЯ С МЕСТНО ЗНАЧЕНИЕ

|  |  |  |  |
| --- | --- | --- | --- |
| Дата | Събитие | Организатор | Място на провеждане |
| 06.01. | Христо Ботев – народен будител. Един от най-великите българи. | Библиотекар | Библиотека  БИЦ |
| 21.01. | Ден на родилната помощ. Извършва се ритуал „ поливане на бабата ”. | Чит.секретар  ОКМР | Сватбения салон |
| 14.02. | Ден на лозаря – извършва се ритуал, избира се “ Цар на лозята” | Община Главиница  Чит.секретар  ОКМР | Пред сградата на читалището |
| 19.02. | 147 години от обесването на Апостола на свободата В.Левски. Полагане на венци и цветя пред Бюст-паметника на Левски. | СУ”В.Левски”  Чит.секретар  ОКМР | Киносалона на читалището |
| 20.02. | Мартеницата – символ на българските традиции, символ на пролетта. Изработване на мартеници. Подаряване на мартеници . | Чит.секретар  Библиотекар  ОКМР | Читалището |
| 01.03. | Ден на любителското творчество – Ден на самодееца. | Чит.секретар  ОКМР |  |
| 01.03. | “ За свободата на България” – витрина по повод Трети март | Библиотекар  ОКМР | Фоаето на читалището |
| май | „ Читалището – културен и духовен център ” - 80 години  НЧ „ Хр. Ботев – 1940 г. ” | Чит.секретар  Библиотекар  ОКМР | Читалището |
| 09.05. | Ден на Европа. Ден на победата – поклонение пред паметната плоча на загиналите в Отечествената война | Чит.секретар  ОКМР | Пред паметната плоча на загиналите в Отечествената войва |
| 08.06. | „ Свети дух ” църковен празник. Курбан за здраве. | Църковно настоятелство  Чит.секретар  ОКМР |  |
| 24.06. | Ден на билките. Лечебната сила на билките. | Чит.секретар  ОКМР |  |
| 17.07. | 183 години от рождението на Васил Левски. Поклонение пред Бюст-паметника на Апостола. | Библиотекаря  ОКМР | Пред Бюст-паметника на Апостола |
| 26.10. | Традиционни есенни празници  “ Главиница – 2020 “  ДИМИТРОВДЕН  - тържествена сесия;  - театрална постановка за жителите и гостите на града;  - традиционен мотокрос;  - водосвет за здраве и благоденствие;  - празнично хоро | Община Главиница  НЧ”Хр.Ботев – 1940 г.” |  |
| 01.11. | Откриване на творческия сезон | Чит.секретар  ОКМР | Читалище |
| 14.12. | Запалване на коледната елха и коледните светлини в  гр. Главиница | Община Главиница  Чит.секретар  ОКМР | Пред сградата на Общината |

**Забележка:** Настоящият календарен план е отворен и подлежи на допълва